  Майя Бывальцева Удмурт крезьгурчи Геннадий Корепанов-Камский вордскем дырысен 90 ар тырмонэз пусъён улсын Дэбес ёросэ инфотур радъялозы. Со сярысь  мерлыко вотэсысь бамаз ивортӥз Удмуртиысь лулчеберетъя но туризмъя министр Владимир Соловьёв. Солэн кылъёсызъя, туннэ, 12-тӥ оштолэзе, удмурт крезьгурчилэн юбилеезлы сӥзем ужрадъёсты дасянъя но ортчытонъя оргкомитетлэн ёзчиосыз кенеше люкаськылӥзы. Отын ужанрадлыке ватсанъёс пыртон сярысь вераськизы. Дэбес ёрослэсь туризмъя луонлыкъёссэ вӧлмытон вылысь Удмуртиысь туроператоръёс понна инфотур радъян сярысь ӵектон вуиз. Озьы ик арлэн 2-тӥ кварталаз пресс-конференци ортчытыны чакламын, отын юбилейлы сӥзем ужрадъёслы кутскон сётозы Владимир Соловьёв, Удмуртиысь лулчеберетъя но туризмъя министрОдӥгез ужрад 14-тӥ оштолэзе ортчоз ни. Ижкарын Калык творчествоя юртын удмурт лулчеберетъя «Даур гур» VI элькун фестиваль-вожвылъяськонлы кутскон сётозы. Со улсын ар ӵоже пӧртэм фестивальёс, конкурсъёс, концертъёс, адӟытонъёс ортчозы. 3-тӥ инвожое, кылсярысь, удмурт эктонъя «Юг эктон» элькун конкурс, нош 23-24 инвожое Глаз ёросын кырӟанъя «Пестросаес» улосвылкуспо фестиваль-вожвылъяськон луоз. Тодэ вайытом, удмурт крезьгурчи Геннадий Корепанов-Камский вордскем дырысен 90 ар 2019-тӥ арын тырме. Удмуртиысь кивалтэтлэн 2018-тӥ арын тулыспалэ юнматэм косэмезъя юбилеез пусъёнлы дасяськонъя радъясь комитет кылдытэмын. Тегъёс: Лулчеберет Ижкар Дэбес Удмуртия крезьгурчиос ВладимирСоловьёв Удмуртиысьтуризм крезьгур  